Istor he soñj skrivet ha d'he lignez fiziet,  Eur ster vraz vurzuduz hag a-dreuz an oajou  Evid mond beteg on tadou.  Eur yez eo leh santel en hini13 'n em gaver,  Ma pokom, teneret, gand ene on zud ker,  A 'zo maro, brudet, bremañ 'z eus pell amzer,  Hag a vev dre o yez ken kaer !  Pebez dudi soñjal : « Va zadou koz gwechall,  Amañ, war douar Breiz, disparti diouz Bro-Hall,  A gomze 'r brezoneg evel m'her gran hirio,  E garie, e veule atao ! ».  Den ebed en or Breiz na dle, hep beza mezuz,  Dianaoud eo or yez eul lodenn dalvouduz ;  Ha siwaz ! pa varvo peb Breizad, e kollo  Kaerra pinvidigez e vro.  Gouzoud a reer dre-oll, brezoneg hag ar Feiz  A beb amzer a zo Breur ha C'hoar en or Breiz !  Ker gwir  eo kement-mañ ma na weler eun den  A garfe unan heb eben.  Eur brezel kriz meurbed a reer d'ar brezoneg,  Disprizet, gwall-gaset eo gand tud diaouleg ;  O veza n'hellont ket diwrizienna ar Feiz,  A glask laza yez koz or Breiz.  Tud diskiant ma 'z int, laret 'deus etrezo :  Taolom an dismegañs, taolom gwel ar maro  War ar brezoneg-se a garont 'vel o Feiz,  Euz an oll galon 'zo 'n o hreiz.  Pa vim en em gavet da ober dilezel  Yez koz ar Vretoned, neuze  gand an avel,  Ni 'welo o feiz kreñv 'vond kuit a-nebeudou,  Evel kiziou mad o zadou !…  Setu aze, Breiziz, o zoñj, o hoantegez ;  Ha felloud 'rafe deoh, dre ho leziregez,  Rei skoazell d'an dud fall, trei kein d'ho Prezoneg,  12  13